CELEX: C2004/262/05
Language: et
Date: 2004-10-23 00:00:00
Title: Euroopa Kohtu otsus (teine koda) 9. september 2004 kohtuasjas C-195/02: Euroopa Ühenduste Komisjon versus Hispaania Kuningriik (Liikmesriigi kohustuste rikkumine — Direktiiv 91/439/EMÜ — Juhiluba — Vastastikune tunnustamine — Kohustuslik registreerimine ja vahetamine — Enne direktiivi ülevõtmist väljaantud juhilubade uuendamise tingimused)

23.10.2004   
            
            
               ET
            
            
               Euroopa Liidu Teataja
            
            
               C 262/3
            
         
      EUROOPA KOHTU OTSUS
   
   (teine koda)
   9. september 2004
   kohtuasjas C-195/02: Euroopa Ühenduste Komisjon versus Hispaania Kuningriik (1)
   
   (Liikmesriigi kohustuste rikkumine - Direktiiv 91/439/EMÜ - Juhiluba - Vastastikune tunnustamine - Kohustuslik registreerimine ja vahetamine - Enne direktiivi ülevõtmist väljaantud juhilubade uuendamise tingimused)
   (2004/C 262/05)
   Kohtumenetluse keel: hispaania
   Kohtuasjas C-195/02: Euroopa Ühenduste Komisjon (esindajad F. Castillo de la Torre ja W. Wils) versus Hispaania Kuningriik (esindaja N. Díaz Abad), keda toetavad Madalmaade Kuningriik (esindajad H. G. Sevenster ja S. Terstal) ning Suurbritannia ja Põhja-Iiri Ühendkuningriik (esindaja P. Ormond, keda abistas A. Robertson), mille esemeks on EÜ asutamislepingu artikli 226 alusel esitatud liikmesriigi kohustuste rikkumise tuvastamise hagi, mis esitati Euroopa Kohtule 27. mail 2002, on Euroopa Kohus (teine koda), koosseisus: koja esimees C. W. A. Timmermans ja kohtunikud J.-P. Puissochet, R. Schintgen (ettekandja), F. Macken ja N. Colneric; kohtujurist P. Léger, kohtusekretär vanemametnik M. Múgica Arzamendi, 9. septembril 2004 teinud otsuse, mille resolutiivosa on järgmine:
   
               1.
            
            
               Kehtestades 30. mai 1997. aasta Reglamento de conductores'e (sõidukijuhtide määrus) artiklid 22-24 ja artikli 25 lõike 2 ning sama määruse seitsmenda üleminekusätte, on Hispaania Kuningriik rikkunud nõukogu 29. juuli 1991. aasta juhilubasid käsitleva direktiivi 91/439/EMÜ, muudetud nõukogu 23. juuli 1996. aasta direktiiviga 96/47/EÜ, artikli 1 lõikest 2, artikli 7 lõike 1 punktist a ning I lisa punktist 4 tulenevaid kohustusi.
            
         
               2.
            
            
               Jätta kohtukulud Hispaania Kuningriik kanda.
            
         
               3.
            
            
               Madalmaade Kuningriik ning Suurbritannia ja Põhja-Iiri Ühendkuningriik kannavad oma kohtukulud ise.
            
         
      (1)  EÜT C 191, 10.8.2002.